
Compartimentul Analiză şi Elaborare 

Documente Primar şi Consiliul local
        Nr. 3560 din 08.01.2024
RAPORT DE SPECIALITATE

referitor la proiectul de hotărâre privind avizarea Documentației de Atribuire a Delegării gestiunii activității de tratare mecanobiologică a deşeurilor reziduale în instalaţiile de tratare mecanobiologice sau, după caz, în instalaţiile integrate de tratare, inclusiv transportul deşeurilor stabilizate biologic şi al deşeurilor reziduale care nu mai pot fi valorificate la depozitele de deşeuri şi al deşeurilor reziduale valorificabile energetic la instalaţiile de valorificare energetică, pentru unități administrativ-teritoriale membre ale Asociației de Dezvoltare Intercomunitară pentru Gestionarea Integrată a Deșeurilor Ilfov (ADIGIDI), fără punerea la dispoziție a infrastructurii și privind acordarea unor mandate
Prin proiectul de hotărâre prezentat de inițiator, se propune avizarea Documentației de Atribuire a Contractului de delegare a gestiunii activității de tratare mecanobiologică a deşeurilor reziduale în instalaţiile de tratare mecanobiologice sau, după caz, în instalaţiile integrate de tratare, inclusiv transportul deşeurilor stabilizate biologic şi al deşeurilor reziduale care nu mai pot fi valorificate la depozitele de deşeuri şi al deşeurilor reziduale valorificabile energetic la instalaţiile de valorificare energetică, pentru unități administrativ-teritoriale membre ale Asociației de Dezvoltare Intercomunitară pentru Gestionarea Integrată a Deșeurilor Ilfov, fără punerea la dispoziție a infrastructurii, prevăzută în Anexa la hotărâre, aceasta urmând să fie votată în adunarea generală a ADIGIDI.
 Pentru participarea și votul în cadrul adunării generale urmează a se împuternici, prin hotărâre a consiliului local, Primarul Comunei Cornetu, judedul Ilfov, Dl. Adrian-Eduard STOICA.

De asemenea, inițiatorul propune și acordarea unui mandat special Asociației de Dezvoltare Intercomunitară pentru Gestionarea Integrată a Deșeurilor Ilfov, pentru:

a) Organizarea și desfășurarea procedurii de atribuire a contractului de delegare a gestiunii activității de tratare mecanobiologică a deşeurilor reziduale în instalaţiile de tratare mecanobiologice sau, după caz, în instalaţiile integrate de tratare, inclusiv transportul deşeurilor stabilizate biologic şi al deşeurilor reziduale care nu mai pot fi valorificate la depozitele de deşeuri şi al deşeurilor reziduale valorificabile energetic la instalaţiile de valorificare energetică;

b) Operarea oricăror modificări/completări în cuprinsul Documentaţiei de Atribuire, survenite în cursul procesului de avizare a acestora și până la data aprobării;

c) Derularea tuturor activităților aferente procedurii (fără a se limita numai la unele dintre acestea).

Analizând documentația aferentă proiectului, se observă că aceasta este elaborată în conformitate cu prevederile legale incidente, atât cele din domeniul salubrizării, cât și din domeniul achizițiilor publice/concesiunilor de servicii și concesiunilor de lucrări, cum ar fi:

a) H.G. nr. 855/2008 pentru aprobarea actului constitutiv-cadru și a statutului-cadru ale asociațiilor de dezvoltare intercomunitară cu obiect de activitate serviciile de utilități publice, cu modificările și completările ulterioare;

b) O.U.G. nr. 92/2021 privind regimul deșeurilor, cu modificările și completările ulterioare; 

c) art. 4 alin. (2), art. 5 alin (1) lit. e), e1), f) și g) coroborat cu alin. (2) lit. b) și c), art. 17 alin. (1) coroborat cu alin. (2) lit. f) coroborat cu art. 21 alin. (1) din Statutul Asociației de Dezvoltare Intercomunitară pentru Gestionarea Integrată a Deșeurilor Ilfov; 

d) Legea nr. 51/2006 a serviciilor comunitare de utilități publice, republicată, cu modificările şi completările ulterioare; 

e) Legea nr. 101/2006 privind serviciul de salubrizare a localităților, republicată, cu modificările și completările ulterioare; 

f) Ordinul Președintelui A.N.R.S.C. nr. 82/2015 privind aprobarea Regulamentului-cadru al serviciului de salubrizare a localităților, cu modificările și completările ulterioare;

g) Ordinul Președintelui A.N.R.S.C. nr. 111/2007 privind aprobarea Caietului de sarcini-cadru al serviciului de salubrizare a localităților; 

h) Ordinul Președintelui A.N.R.S.C. nr. 112/2007 privind aprobarea Contractului-cadru de prestare a serviciului de salubrizare a localităților; 

i) Ordinul președintelui A.N.R.S.C. nr. 640/2022 privind aprobarea Normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare, cu modificările și completările ulterioare;

De asemenea, considerăm că în ceea ce priveşte acest proiect de hotărâre, sunt incidente prevederile art. 129 alin. (2) lit. e) coroborat cu prevederile alin. (9) lit. a) şi alin. (14) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, în a căror implementare şi aplicare a fost elaborat acest proiect de hotărâre. 
În ceea ce privește oportunitatea inițiativei, apreciem demersul ca fiind o continuare a celui inițiat prin Hotărârea Consiliului Local Cornetu, județul Ilfov nr. 71 din 31.08.2023 privind privind acordarea unui mandat special ADIGIDI pentru delegarea gestiunii activității de tratare mecanobiologică a deşeurilor reziduale în instalaţiile de tratare mecanobiologice sau, după caz, în instalaţiile integrate de tratare, inclusiv transportul deşeurilor stabilizate biologic şi al deşeurilor reziduale care nu mai pot fi valorificate la depozitele de deşeuri şi al deşeurilor reziduale valorificabile energetic la instalaţiile de valorificare energetică și de abrogare a Hotărârii Consiliului Local Cornetu nr. 56 din 31.07.2023 de acordare a unui mandat special ADIGIDI pentru delegarea gestiunii activității de tratare mecano-biologică a deşeurilor reziduale în instalaţiile integrate de tratare, inclusiv transportul deşeurilor stabilizate biologic la depozitele de deşeuri şi/sau la instalaţiile de valorificare energetică,

În consecinţă, considerăm că este necesară, oportună şi legală aprobarea proiectului de hotărâre, de către Consiliului Local al comunei Cornetu, judeţul Ilfov, în forma prezentată de către inițiator.

� În temeiul prevederilor art. 136, alin. (3), lit. a) din Codul Administrativ, cu modificările şi completările ulterioare.

